PRIJEDLOG

KLASA:

URBROJ:2113/03-01-17-

Stubičke Toplice,

Na temelju članka 25. t. 5. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice na svojoj \_. sjednici, držanoj dana \_\_.\_\_ 2017. donosi

**ODLUKU O DAVANJU U ZAKUP NEKRETNINA**

**Članak 1.**

U svrhu poticanja poljoprivredne proizvodnje i smanjenja troškova Općine Stubičke Toplice oko održavanja zemljišta, nekretnine obuhvaćene Detaljnim planom uređenja Groblje Strmec Stubički označene kao:

* k.č.br. 2340 k.o. Strmec Stubički površine 28 674 m2
* k.č.br. 2334 k.o. Strmec Stubički površine 627 m2,

i nekretnine obuhvaćene Poduzetničkom zonom „Stubaki“, označene kao:

* k.č.br.3323 k.o. Donja Stubica (nova izmjera) površine 4 527 m2.
* k.č.br. 3315 k.o. Donja Stubica (nova izmjera) površine 876 m2.

dati će se u zakup zainteresiranim poljoprivrednicima.

**Članak 2.**

Nekretnine se daju u zakup za jednu sezonu, odnosno najkasnije do početka radova izgradnje, uz mogućnost pobiranja plodova, odnosno žetve, ukoliko to Općini Stubičke Toplice ne bi nanijelo štetu u smislu gubitka financijskih sredstava potpore zbog isteka roka.

**Članak 3.**

Zainteresirani poljoprivrednici obavijestit će se o davanju nekretnina u zakup putem Radio Stubice, oglasne ploče i web stranice [www.stubicketoplice.hr](http://www.stubicketoplice.hr) .

**Članak 4.**

Prednost pri davanju zakupa imaju poljoprivrednici koji imaju prebivalište na području općine Stubičke Toplice.

Zainteresirani poljoprivrednici su dužni podnijeti pisanu ponudu o površini nekretnina za koje su zainteresirani, fotokopiju osobne iskaznice i ponuđenu cijenu.

Nekretnine će se dati u zakup onom poljoprivredniku koji ponudi višu cijenu i zatraži veću površinu za obradu, a ukoliko taj poljoprivrednik nije ponudio cijenu za zakup kompletne površine, ostatak se može dati i ostalim poljoprivrednicima, koji se rangiraju po tome koju površinu su spremni obrađivati i koliko cijenu nude.

**Članak 5.**

Ugovorom će se zakupnik obvezati da će nekretnine koje su mu dane u zakup obrađivati sukladno svojoj ponudi, a ukoliko odluči da ih ne obrađuje dužan je spriječiti zakorovljenost u razdoblju za koje je sklopio ugovor o zakupu.

**Članak 6.**

Obvezuje se Jedinstveni upravni odjel Općine Stubičke Toplice izraditi oglas sukladno odredbama ove odluke.

Ovlašćuje se načelnik Općine za donošenje odluke davanju u zakup i sklapanju ugovora sukladno odredbama ove Odluke.

**Članak 7.**

Ova Odluka stupa na snagu odmah.

Predsjednik Općinskog vijeća

Općine Stubičke Toplice

Nedjeljko Ćuk